Jürgen Klinsmann

Jürgen Klinsmann (født 30. juli 1964) er tysk fotballtrener og tidligere fotballspiller.Hans sønn Jonathan Klinsmann spiller for den sveitsiske klubben FC St. Gallen.


== Klubbkarriere ==
Klinsmann begynte å spille fotball åtte år gammel. I begynnelsen spilte han på alle plasser, også som målvakt. Han begynte å spille profesjonelt da han var 17 år gammel, i Stuttgarter Kickers, som spilte i andre divisjon. I 1984 gikk han til VfB Stuttgart i første divisjon.
I tillegg til spill for VfB Stuttgart og Bayern München i Tyskland, spilte Klinsmann i mange europeiske land – for AS Monaco i Frankrike, Internazionale og Sampdoria i Italia og to ganger for Tottenham Hotspur i England. Klinsmann bestemte seg for å legge opp mens han spilte for Tottenham Hotspur sommeren 1998 etter VM.


== Landslagskarriere ==
Klinsmann hadde en innholdsrik landslagskarriere. Han debuterte for Tyskland i 1987. Han spilte i Sommer-OL 1988, der Tyskland tok bronse. Han spilte i europamesterskapene i 1992, da Tyskland kom til finalen. Klinsmann ble også kåret til turneringens beste spiller i 1996, da Tyskland ble europamestre. Han deltok også i tre verdensmesterskap som spiller, i 1990 (da Tyskland ble verdensmestre), 1994 og 1998. Han avsluttet landslagskarrieren etter VM 1998.


== Trenerkarriere ==


=== Tyskland ===
Den 26. juli 2004 skrev Jürgen Klinsmann under en 2-årskontrakt som Tysklands nye landslagstrener etter Rudi Völler som trakk seg etter Tyskland ikke kom videre fra gruppespillet i EM 2004.  Tyskland skulle arrangere VM i 2006 og var direkte kvalifisert som vertsnasjon.  Klinsmann byttet ut flere eldre spiller og tok heller med unge spillere til VM som Bastian Schweinsteiger (21 år), Per Mertesacker (21 år) og Lukas Podolski (21 år).  Tyskland tapte semifinalen 0-2 mot Italia, men vant bronsefinalen 3-1 over Portugal.  Tyskland ble det mestskårende laget med 14 mål i turneringen.  Klinsmann forlenget ikke kontrakten etter mesterskapet og hans assistent, Joachim Löw overtok.


=== Bayern München ===
Klinsmann overtok etter Ottmar Hitzfeld som trener for Bayern München sommeren 2008.  Bayern tapte 1-5 sammenlagt mot Barcelona i kvartfinalen i Champions League.  27. april 2009 da det gjenstod fem kamper av Bundesliga-sesongen fikk han sparken som trener.  Bayern lå da på tredjeplass i ligaen.


=== USA ===
29. juli 2011 ble han ansatt som trener for USA.  USA tapte fire av sine seks første kamper under hans ledelse.  USA vant CONCACAF Gold Cup i 2013 med 1-0 over Panama i finalen.  Laget vant sin kvalifiseringsgruppe til VM 2014 med sju seire, én uavgjort og to tap.
12. desember 2013 forlenget han sin kontrakt med landslaget til 2018, men 21. november 2016 kom beskjeden om at hans tid som landslagstrener var over.


== Referanser ==


== Eksterne lenker ==
(en) Jürgen Klinsmann – kategori av bilder, video eller lyd på Commons 
(en) Jürgen Klinsmann – galleri av bilder, video eller lyd på Commons 
(en) Jürgen Klinsmann på Internet Movie Database 
(en) Jürgen Klinsmann hos The Movie Database 
(en) Jürgen Klinsmann på Discogs 
(de) Jürgen Klinsmann – Munzinger Sportsarchiv 
(en) Jürgen Klinsmann – Olympedia 
(en) Jürgen Klinsmann – Sports-Reference (OL-resultater – arkivert) 
(en) Jürgen Klinsmann – FIFA 
(en) Jürgen Klinsmann – UEFA 
(fr) Jürgen Klinsmann – LÉquipe 
(en) Jürgen Klinsmann – Transfermarkt 
(en) Jürgen Klinsmann – Transfermarkt (manager) 
(en) Jürgen Klinsmann – national-football-teams.com 
(en) Jürgen Klinsmann – WorldFootball.net 
Jürgen Klinsmann på Twitter